ming030890/wiki-yue-high-quality huggingface dataset:
地名學

地名學（英文：Toponymy）係地理學嘅其中一個分支，專門研究地名嘅起源、演變同意思。地名研究歷史悠久，中國東漢班固寫嘅《漢書・地理志》記載咗四千幾撻地名，仲說明咗部分地名命名原由同埋名稱演變；北魏酈道元寫嘅《水經注》，記載咗兩萬幾撻地名，有語源解釋嘅多達2,300幾處。
地喹氯銨

地喹氯銨，藥一種，地喹銨嘅氯化物，消毒殺菌用，英文Dequalinium chloride。佢抑制細菌增長，用於消毒傷口、處理口腔潰爛。之不過，有機會引起皮膚潰爛。
地圖學

地圖學（粵拼：dei6 tou4 hok6 | 英文：Cartography）係地理學嘅其中一個分支，主要研究地圖嘅理論、編製技術同應用方法。舊時地圖要用紙筆畫，依家用電腦就搞掂。
地厚天高

《地厚天高》（英文：Lost in the Fumes）係一齣港產紀錄片，喺2017年11月首映，由林子穎導演及製作，講述香港政治人梁天琦嘅經歷。
地區防火委員會

地區防火委員會（英文：District Fire Safety Committee）係香港地區諮詢機構，按區議會分區分成十八個，成員全數由政府委任，負責地區防火諮詢事宜，同地區撲滅罪行委員會、分區委員會合稱「三會」。自2023年香港政府推行完善地區治理建議方案後，香港區議會有大約四成由「三會」成員互選，而區議會民選議席候選人亦要得到「三會」成員提名。另外自2021年香港政府推行政改方案，大幅度削減直選議席比例，選舉委員會入面原本屬區議員嘅選委亦畀「三會」成員取代。
地區防火委員會嘅歷史比起分區委員會同地區撲滅罪行委員會短，係香港特區成立後先至出現，1998年3月喺十八區先後成立。
地圖投影

地圖投影係地圖學入面畫地圖嘅技巧。因為地球係個球體，所以要用方法將佢轉做平面，先至畫到地圖。唔同地圖投影效果都唔一樣，有唔同程度嘅變形。
當今最常見嘅地圖投影係麥卡托投影法，好處係可以完全放落個長方形度。
地圖

地球地形圖。
地圖（粵拼：dei6 tou4）係一隻表示空間嘅方法，佢有簡單符號，顯示空間裏面物件嘅關係，以幫助航行。多數嘅地圖都係用平面模型表示立體空間。製圖工藝學科叫製圖學。石器時代已經有地圖。
孔嶺站

孔嶺站係香港沙頭角支線一鐵路站，喺粉嶺孔嶺沙頭角公路側跟，近坪輋路，係全條支線唯一重喺度嘅建築物。個站喺1911年開工起，1912年4月1號正式啟用。後來因為起咗沙頭角公路，搞到支線虧損連年，最終喺1928年停止服務，孔嶺站亦從此關閉。其後喺1930年代交咗畀香港政府，期間用過嚟做工務局貨倉。後來車站荒廢，畀人非法堆放雜物同埋建築材料，近年政府先至幫個站圍返鐵絲網做保護。家下畀古物古蹟辦事處列為香港三級歷史建築。
編輯
沙頭角支綫
孔廟

孔廟（粵拼：hung2 miu2）係紀念孔子、畀後人祭祀孔子嘅廟宇式建築，自漢武帝「罷黜百家，獨尊儒術」之後成為藉以宣傳儒家思想嘅廟宇。
孔庫德拉河

孔庫德拉河係俄羅斯一條河，屬馬馬河嘅右支流，位於伊爾庫茨克州同布里亞特共和國，河道全長180公里，流域面積約4,920平方公里，河水主要嚟自雨水。
孔德岳

孔德岳（粵拼：hung2 dak1 ngok6；簡化字：孔德岳；6月7號—），又叫喜子，係中國大陸音樂製作人、十三月唱片結他手。

經歷
佢係趙雷樂隊嘅隊長。2017年，為湖南衛視《歌手2017》趙雷演唱嘅《成都》同《月亮粑粑》編曲。2018年，為《歌手2018》張韶涵演唱嘅《阿刁》編曲。
孔德賢

孔德賢（Danny Hung Tak Yin，1997年6月19號—）係香港主持人、模特兒同演員。

簡歷
孔德賢2009年喺柴灣角天主教小學下午校畢業（第26屆小六），2015年喺保良局李城璧中學畢業；同年參加《第6屆 FACE USTAR 大專校花校草大選》，入咗最後五強。2016年，佢參加《iMusic iDol contest 2016》攞歌唱組季軍；2017年透過無綫電視旗下網上直播兼社交平臺 big big channel 同清談節目《#後生仔傾吓偈》，做其中一位意見領袖。
2021年，佢喺《明星運動會》入面參加10項比賽，攞到6面金牌、2面銅牌，係呢項運動會入面嘅大贏家。
孔慶慇

孔慶慇（英文：Marco，1979年3月8號—），係香港商業電台節目主持。佢係香港長洲人，祖藉山東曲阜，屬孔子第七十三代「慶」字輩嫡系子孫。 2017 年同屋企人喺長洲開咗間食肆「魚樂」，間嘢喺 2020 年賣咗盤。
佢參與香港商業電台工作期間有過多個暱稱，包括：黑叻、黑哥、長洲淫慇、商台劉青雲、商台麥包、陝西江門麥包、東莞麥包、肥粉、長洲黑濱、短濱、急急關注、王安石、野豬、丁蟹。雖然其硬漢形象及膚色令其另有「鐵漢」之稱，被譏笑冚鐵被瞓覺、用鐵筆扒飯，但同時又經常被梁志健（森美）譏諷佢係三八婦女節出世。
孔慶慇讀過長洲國民學校，灣仔聖若瑟書院及香港華仁書院。 2000 年成為香港商業電台DJ，與同屬香港華人書院畢業嘅蘇耀宗（細So）參與過二台節目《森美移動》同《兄弟做野》。
當年曾經喺節目遊戲中輸咗要即時落九龍城便利店買避孕套，但係被人發現走咗無買到。另外又被森美指派參觀中國第一位太空人楊利偉嘅專題展覽，向森美報告期間誤以為楊利偉餵飼嘅白鴿為雞。
後來離職去咗美國威斯康辛州升學。喺美國期間一直畀《森美移動》啲舊同事無間斷打電話整蠱。由於佢有一段時間無聯絡，令森美喺節目《森美移動》呼籲聽眾喺Yahoo!香港搜尋孔慶慇個名，因而令佢先後登上 Yahoo! 香港搜尋榜人氣組同埋洩氣組第一名。
孔慶慇亦有參與音樂創作，代表作係劉德華嘅《鴿子情緣》，呢首歌成為 903 廣播劇《鴿子園》主題曲，並獲得 2001 年度叱咤樂壇流行榜頒獎典禮專業推介．叱咤十大第四位。
佢喺 2006 年經濟系畢業後返香港之後喺唱片公司做嘢，又再做香港商業電台星期六足球節目《一腳踢》主持，其後辭職，出任紅牛能量嘢飲高層。
同時佢亦熱衷於足球運動，於 2013 年自資出版體育消費雜誌 The PLAY Magazine ，聲稱為一本「唔講波」嘅足球雜誌。經常訪問香港足球前輩及當時嘅球星，甚至曾經到訪日本、台灣、英國等地參觀當地嘅足球球會及球圈工作。雖然雜誌出版工作已於 2018 年結束，但其實自 2016 年亦同馬啓仁（ Keyman ）主持二台一個「唔講波」嘅足球節目《皇牌出場》。喺 2018一年 5 月二台節目《在晴朗的一天出發》舉辦「唔係呀馬世界杯」帶住「皇牌出場隊」迎戰「晴朗隊」； 2020 年 1 月又帶「黃牌運輸隊」喺「唔係呀馬賀歲盃」對决「晴朗飲食隊」。另外於 2018 年 10 月受林海峰委派任務——帶潘小濤到英國利物浦晏飛路球場觀看球賽。由 2019 年起成為香港賽馬會青少年體育記者培訓計劃嘅主任導師（創作）。
於 2015 年尾接替鄭詩君（ C 君）加盟二台節目《好出奇》（ holy tricky ），難得令到同一個電台節目內嘅所有節目主持人（蘇耀宗（細 So ）、吳佩賢（朱薰））都係同一年（ 1979 年）出世。由於孔慶慇離任，《好出奇》亦喺 2016 年 5 月完結。
2018 年 2 月李澄（西瓜）離職及朱穗傑（傑傑）調任為二台節目《口水多過浪花》嘅節目監製。 2018 年 4 月 20 日星期五開始，獲邀同森美、小儀主持《早霸王（中文：早霸王）》，首日開咪被森美刻意安排遲半個鐘入直播室造成「壓軸出場」嘅效果。之後喺 2018 年 5 月 14 日星期一正式參與「視電台」嘅《識貨之人》環節，當日試食三文魚芝士水餃。
孔慶慇嘅電台師父係叱咤 903 節目監製朱穗傑（傑傑），孔慶慇嘅主持風格都好大程度受佢影響。
2023年3月，孔慶慇正式離開《早霸王》，但仍繼續主持《皇牌出場》。
孔嶺洪聖宮

孔嶺洪聖宮喺香港新界坪輋沙頭角沙頭角公路同坪輋路交界，喺乾隆廿八年（1764年）起，1990年重修過。
門橫額刻住洪聖宮三個字，兩邊嵌咗瓷畫，門旁有木製對聯：「聖德汪洋廣利大敷南海，正恩浩蕩洪慈普照東江。」
廟裏面有屏門，門橫額係同治五年（1866年）所刻「永庇平安」四個字。殿裏面設置咗供奉洪聖爺嘅神壇，兩邊楝立咗護法使者四大天王神塑像。壇上面橫樑掛咗乾隆廿八年鑄造嘅銅製板馨一個。其他供奉嘅神靈包括土地公，觀音，金花。
間廟喺1995年評為二級歷史建築，到咗2010年5月17號改評為香港三級歷史建築。
孔德

孔德，又譯葛岳傑（Auguste Comte，1798年1月19號—1857年9月5號），係法國哲學家，創立咗人類行為學同實證主義嘅理論。
孔嶺兒童遊樂場

孔嶺兒童遊樂場，香港公園之一，遊樂場之一，喺新界孔嶺，英文叫Hung Leng Children's Playground。行政上歸北區。設施有戶外乒乓球檯。
山村道

山村道（英文：Village Road），係香港跑馬地一條馬路，由成和道開始，去到山光道，長0.5公里。條路有唔少單幢式嘅豪宅。
山杜莓屬

山杜莓屬（學名：Oreanthes）係杜鵑花目杜鵑花科嘅一個屬。
山東半島

山東半島係中國第一大半島，響山東東部，北面係渤海同遼東半島，東面係黃海同朝鮮半島。
山東半島東部係膠東半島。
山東工業職業學院

山東工業職業學院（簡化字：山东工业职业学院；英文：Shandong Vocational College of Industry）係中華人民共和國山東一間大學，1959年創辦，位置喺淄博桓台縣張北路69號。

校風
好學力行，兼容合作。

校訓
篤實求真，明理出新。
山東快書

山東快書係一種說唱曲藝嘅曲種，發源喺中國山東省魯中南同魯西南地區。山東快書嘅唱詞基本上係七字句嘅韻文，穿插一啲過口白、夾白或者較長嘅說白。風格生動鬼馬兼表情誇張同節奏快，最多人用嚟演說英雄人物除暴安良嘅故事。

起源
關於山東快書起源有兩個講法，一個係話清朝咸豐年間一個喺山東濟寧嘅藝人叫趙大桅，佢改編咗當時著名山東大鼓藝人何老鳳嘅「捽韁腔」，之後又用梨花大鼓做擊節樂器﹐就形成山東快書前身「武老二」。又有人話係山東落子說唱武松故事演變而成。

風格
山東快書嘅曲最多就係講武松故事，所以又有人叫佢做「說武老二」。但係亦有啲用嚟氹人開心嘅曲好似《大實話》、《柿子筐》，都係比較輕鬆同生鬼。

形式
基本上山東快書係用山東話唱，用兩塊半圓形嘅鐵板做擊節道具，所以又叫「鐵板快書」，後來有人改用竹板，就變成「竹板快書」。

快板
快板有啲似急口令，啲詞多數好繞口，而且對啲詞嘅要求好嚴格。

竹板快書
竹板快書又叫做快板書，係喺快板基礎上演變而成，喺平、津一帶流行。竹板快書同快板主分別在於題材同演唱嘅音調。另外啲詞亦比較輕鬆，可以好自由同即興咁發揮。

數來寶
最初係啲乞兒喺啲鋪頭門口演唱乞錢嘅技藝，數來寶個「數」，即係指帶有節奏性嘅念白，「寶」即係指錢，即係：「數住唱就來寶」咁解。後來有啲藝人將佢改良變成劇場表演藝術。數來寶有佢基本句式，即係「上六下七」，上句六字，下句七字。上下兩句最後一個字一定要合轍押韻，而且係同一聲調。
山村響

山村響 ，係日本嘅一個配音員，出名嘅配音作品有蒼藍鋼鐵戰艦。

配音作品一覽
呢個表唔完整，歡迎加料。
山東

山東係中國一個省，簡稱魯，省會係濟南市。黐住河北、河南、安徽、江蘇四省。出名嘅城市包括：濟南、青島、淄博、煙台。

地理
山東中部高，泰山係全省最高點；東部嘅山東半島伸入黃海，北面隔住渤海海峽對住遼東半島，東面隔住黃海對住朝鮮半島，東南面有黃海，遠少少有東海同日本南部島嶼。

文化
山東係儒家文化發源地。好似孔子、孟子都係山東人。
山東大學

山東大學係中國山東濟南一間大學，1901年創校。
山中伸彌

山中伸彌（日文：山中 伸弥，1962年9月4號—）係日本醫學家。
山丹縣

山丹縣（粵拼：saan1 daan1 jyun6）係喺中國甘肅張掖嘅一個縣。呢度面積加埋有3406平方公里。喺2020年嗰陣，約莫15萬人響度住緊。
山中亮輔

山中亮輔（1993年4月20號—）係日本足球員，司職後衞，效力橫濱水手。
山中良二

山中良二（1983年4月19號—）係日本足球員，司職後衞，效力過水戶蜀葵。
山中誠晃

山中誠晃（1989年1月22號—）係日本足球員，司職後衞，效力過千葉JEF聯，及岡山綠雉。
山中真尋

山中真尋 ，係日本嘅一個男配音員。

配音作品一覽
呢個表唔完整，歡迎加料。
山亭區

山亭區係中國山東棗莊一個市轄區，總面積1018平方公里，人口46萬。
天涯歌女

天涯歌女，又叫天涯歌，係國語歌，出自馬路天使呢套戲。戲一九三七年出品，曲係賀綠汀作，詞係田漢寫，戲中由演小紅嘅周璇唱。戲中唱咗兩次，一幕係小紅同小陳隔里，閣樓對窗，陳奏二胡小紅唱。另一幕係小紅喺酒樓，向小陳喊住演唱，唱咗兩段，小陳拍檯離去。
周璇因此曲成名，紅透半邊天，亦得金嗓子嘅美譽。
此曲好多人翻唱，唔少明星唱過。
除咗呢首，片中嘅四季歌都咁出名。
天涯芳草

《天涯芳草》（英文：Story of Tin Ngai Fong Cho, The）係喺1966年嘅一部粵語劇情片，由莫康時執導，南紅、譚炳文主演。

情節
1942年秋天，日軍侵華，柳天涯同梁芳草約好打完仗就結婚。程雨庭個大仔早死，雨庭逼芳草做佢新抱。戰事結束，天涯得知芳草被逼冥婚，於是趁機混入程家。雨庭為芳草立貞節牌匾，芳草同天涯喺鄉民前面控訴雨庭，雨庭見群情洶湧，終於醒悟，於是成全天涯、芳草兩個。
天海由梨奈

天海由梨奈，係日本嘅一個女藝人同埋配音員。
天涯區

天涯區（粵拼：tin1 ngaai4 keoi1）係中國海南三亞一區，面積944平方公里，人口25萬。
天涯

天涯喺字面解釋嚟講，就係「好遠好遠嗰埞」噉解。佢重可以係：
維基辭典有呢個詞嘅解釋：天涯

景區
天涯海角：海南島嘅一個景區。

音樂
天涯 (任賢齊單曲)：臺灣歌星——任賢齊唱嘅一首單曲，喺1997年發佈。
天涯 (愛樂團單曲)：大陸樂隊——愛樂團唱嘅一首單曲，喺2005年發佈。

網站
天涯社區：中國嘅一個虛擬網絡社區。

政區縣
天涯區：海南省三亞市屬下嘅一個政區。
天涯鎮：海南省三亞市屬下嘅一個鎮。

雜誌
天涯 (雜誌)：中國內地嘅一本文學雜誌。
天湖站

天湖站係香港嘅輕鐵站，代號是450，屬於單程車票第4收費區。此站亦都為天水圍運動場同埋天水圍游泳池嘅乘客提供服務。

天水圍 - 天慈 - 天湖 - 銀座 - 天榮 - 翠湖 - 頌富- 天富 - 天逸注意：751P綫只係喺平日上晝同下晝繁忙時間提供服務，並喺公眾假期同埋學校假期停止服務。
天海祐希

天海祐希 ，係日本嘅一個女演員。

拍過嘅作品一覽
呢個表唔完整，歡迎加料。
天涯海角

天涯海角（粵拼：tin1 ngaai6 hoi2 gok3）係中國大陸嘅名勝，1984年12月開放，位置喺海南三亞西南邊23km位，嗰度有好多大石，一嚿題咗「天涯」；一嚿題咗「海角」，重有唔少都有文人題字，例如蘇軾。
其中「天涯」嗰嚿石唔使浭水，但「海角」嗰嚿要浭水。喺中華人民共和國出版嘅第三套人民幣當中，2蚊紙嘅背面係呢張風景畫。
岑紫生

岑紫生（粵拼：sam4 zi2 sang1，英文：Kimberly Shum，1990年12月14號—）係香港模特兒，中韓混血，外號「女師傅」，因為扮網絡虛擬人物「司徒夾帶」女版而出名。佢而家係英皇電影旗下藝人，將會拍電影。

簡歷
岑紫生香港出世，細個喺美國生活，大學法律系畢業，之後做咗兩年模特兒，拍過唔少廣告。不過佢係憑同媒體製作公司老闆陳學鳴一齊拍嘅「司徒夾帶」系列網上短片，先至開始多人識佢。之後佢簽咗英皇，拍過電影《衝鋒車》同《雛妓》。
岡佳樹

岡佳樹（1994年4月26號—）係日本足球員，司職前鋒，效力松本山雅。
岜盆

岜盆鄉（壯語：Bahbwnz Yiengh），係中國廣西壯族自治區崇左市扶綏縣轄下嘅一個鄉。面積152平方千米，人口27552人（2011年）。

行政區劃
下轄8個村：
村：那坡村、姑豆村、弄廩村、岜倫村、弄洞村、馱遼村、那標村、岜盆村。
岡中勇人

岡中勇人（1968年9月26號—）係日本足球員，司職守門員，效力過大阪飛腳，及大分三神。
岑溪

岑溪（粵拼：sam4 kai1；壯語：Cinzhih）係中華人民共和國廣西壯族自治區直接管轄嘅縣級市，而家由梧州市代為管理，喺廣西東南部、兩廣交界，面積2,783平方公里，有93.00萬人左右（2016年）。岑溪有「中國花崗岩之都」、「中國古典三黃雞之鄉」、「中國長壽之鄉」、「中國觀賞石之鄉」、「中國玉桂之鄉」之稱。

政區
岑溪管轄14個鎮：岑城鎮、糯垌鎮、誠諫鎮、歸義鎮、筋竹鎮、大業鎮、梨木鎮、大隆鎮、南渡鎮、馬路鎮、三堡鎮、波塘鎮、安平鎮同埋水汶鎮。
岑鞏

岑鞏係中國貴州黔東南下轄嘅一個縣，有1487平方公里咁大。
岑田鄧氏

岑田鄧氏代表大清新安縣同東莞縣最大氏族，發祥地喺岑田，即係香港新界嘅錦田。
按當地唔同鄧氏族譜同口述族史，主要有四大開山祖，即係鄧漢黻（讀忽）、鄧符、鄧元亮同埋鄧洪儀。其中鄧漢黻定鄧符係錦田嘅開族祖，到家下都有爭議。
鄧漢黻說之中，鄧漢黻生兩個仔，一個叫鄧冠，一個叫鄧纓，鄧冠生鄧旭，鄧旭娶孺人廖氏，喺岑田生鄧符（鄧符協﹚。
堂森勝利

堂森勝利（1976年6月29號—）係日本足球員，司職中場，效力過大阪櫻花，新潟天鵝，Jatco，及佐川急便大阪。
堂親

堂親係同阿爸兄弟有關嘅親戚關係，常見稱呼包括堂哥、堂姐、堂弟、堂妹等。
堂親同自己同姓，關係較表親親近。
堂安憂

堂安憂（1995年12月14號—）係日本足球員，打中場位置，效力長野帕塞羅。
堂本光一

堂本光一（1979年1月1號—），係日本男藝人同埋演員，組合KinKi Kids成員。
堂柿龍一

堂柿龍一（1988年1月8號—）係日本足球員，司職中場，效力過大阪櫻花。
堅係技術

堅係技術（英文：TrueSkill，真正技術或者堅係技術噉解）係由微軟開發嘅一套制度，專門攞嚟喺電子遊戲入面評估玩家嘅技術。

做法
睇埋：Elo 等級分制度
喺堅係技術制下，每位玩家嘅技術都會由一個常態分佈  嚟表示， 嘅平均值係 、變異數係 ，當中
表示位玩家嘅技術嘅預計值（冇單位），而
數值愈高表示個系統愈「唔肯定位玩家嘅實際技術係幾多」；呢個數會隨住「玩咗嘅對局數量」上升而下跌。
每當一位玩家贏一場（可以有三位或者以上嘅玩家）對局，佢嘅  實會升，而每當佢輸一場對局，佢嘅  實會跌；至於  嘅數值要變幾多，就由兩個因素話事－每位玩家嘅  同埋場對局嘅結果有幾「出乎意料」－強嘅玩家打低弱嘅玩家唔出乎意料，而弱嘅玩家打低強嘅玩家就好出乎意料，結果愈出乎意料  變化就愈勁。
呢種演算法好多時會配合埋對局配對嚟用。
堂本剛

堂本剛（1979年4月10號—），係日本男藝人同埋演員，組合KinKi Kids成員。
太平洋麗龜

太平洋麗龜（Olive Ridley）係一種細型海龜，可長到 75 厘米。
太平洋長吻銀鮫

太平洋長吻銀鮫（學名：Rhinochimaera pacifica），係長吻銀鮫科魚類嘅一種。
太平洋酒吧

太平洋酒吧集團控股有限公司，簡稱太平洋酒吧集團控股、太平洋酒吧集團或者太平洋酒吧（英文：BAR PACIFIC GROUP HOLDINGS LIMITED，港交所：8432），係香港一個連鎖酒吧品牌，喺1999年由主席兼行政總裁謝熒倩，同佢嘅前配偶陳威開設。

武漢肺炎疫情期間
喺武漢肺炎疫情期間，太平洋酒吧亦有一啲動作得到傳媒一啲嘅關注。
喺2021年6月，太平洋酒吧曾經撥款600萬元，以抽獎形式送畀打咗針嘅市民，以幫助政府谷針。集團董事錢雋永又話，希望同業響應，以吸引市民接種疫苗。
另外，錢雋永曾經喺6月經行政會議成員葉劉淑儀嘅協助之下，協調業界同政府會面，面對記者訪問嘅時候佢亦曾經炮轟自由黨飲食界立法會議員張宇人，無向政府反映酒吧及娛樂業界嘅困難，話佢係廢柴。
太平洋競技場

太平洋競技場（英文：Pacific Coliseum）係加拿大溫哥華嘅一座室內場館，主要用做冰球場，有時亦都舉辦其他活動。
今日，太平洋競技場係西部冰球聯賽嘅溫哥華巨人隊嘅主場。而喺2010年溫哥華冬奧期間，太平洋競技場係短道速滑同花式溜冰嘅比賽場地。
太平洋颱風季

每年太平洋颱風季，都可以將所有熱帶氣旋合成一圖，以上例子係2020年太平洋颱風季總結圖。
太平洋颱風季：主題頁 - 專題同編輯指南
太平洋颱風季（英文：Pacific Typhoon Season）係指一年內喺赤道以北同埋國際換日線以西嘅太平洋水域，包括南中國海，所產生嘅熱帶氣旋嘅一段時間，係風季嘅一種。雖然而家氣象台冇定下任何颱風季嘅指定期限，但係大部份喺西北太平洋嘅熱帶氣旋通常都會喺5月至12月期間形成。據香港城市大學嘅統計顯示，喺1950年至2000年期間，平均每年就大槪有31個熱帶氣旋產生，其中27個嘅風力達到熱帶風暴嘅程度，其中17個重達颱風嘅程度。

定義
1985年至2005年期間形成嘅所有熱帶氣旋路徑圖。而圖中嘅路線組合可大致分成7部分，其中包括太平洋颱風季：赤道以北同埋國際換日線以西嘅太平洋水域嘅熱帶氣旋。
唔係一年內所有熱帶氣旋都計算入太平洋颱風季，太平洋颱風季只計算一年內（由西曆1月1號至12月31號，UTC）喺赤道以北及國際換日線以西嘅太平洋水域所產生嘅熱帶氣旋，赤道以北同埋國際換日線以東嘅太平洋水域產生嘅風暴都會被稱為颶風。呢啲唔符合太平洋颱風季範圍嘅熱帶氣旋都可能會被列入：
大西洋颶風季
太平洋颶風季
北印度洋氣旋季
西南印度洋熱帶氣旋季（跨頭半年計，即係11月至翌年5月）
澳洲地區熱帶氣旋季（跨頭半年計，即係11月至翌年5月）
南太平洋熱帶氣旋季（跨頭半年計，即係11月至翌年5月）
喺西太平洋產生嘅熱帶風暴由日本氣象廳負責命名。另外，因為熱帶低氣壓嘅影響力不大，所以熱帶低氣壓都唔會被命名，但係反而以編號命名，並以W字母作為結尾，例如「熱帶低氣壓22W」。而凡進入或者喺菲律賓指定範圍內產生嘅熱帶氣旋（風力至少達熱帶低氣壓），菲律賓大氣地理天文部門（PAGASA）都會為佢哋訂立一套菲律賓名（2001年至2016年菲律賓颱風名稱列表），每四年再用過一次，時不時會為一啲名作出更改，為當地作警報用途，所以同一個風暴有時會出現兩個唔同嘅名，或者一個名會俾幾個風暴用。
太平洋颱風季嘅熱帶氣旋，尤其係喺西北太平洋，都會喺5月至12月期間形成，即係該區嘅夏天、秋天同埋冬天。

受災地區
通常，太平洋颱風季所產生嘅熱帶氣旋，喺西太平洋產生嘅熱帶氣旋，都可能會吹襲菲律賓或者台灣等，然後趨向中國東南沿岸，例如香港、澳門、廣東等，然後登陸中國大陸等內陸地區，類似例子有颱風鸚鵡。
喺西北太平洋產生嘅熱帶氣旋，都可能會吹襲台灣或日本等，然後趨向中國東面沿岸，例如福建、廈門等，然後登陸內陸地區，類似例子有颱風鳳凰。
喺南中國海產生嘅熱帶氣旋，都可能會吹襲中國東南沿岸、海南島或越南等地區，然後登陸中國大陸等內陸地區，類似例子有熱帶風暴桃芝 (2007年)。

香港城市大學
香港城市大學大氣研究實驗室曾經運用1950年至2000年嘅熱帶氣旋數量嚟統計平均數目，並計算出1950年至2000年嘅平均熱帶氣旋數目係31個熱帶氣旋，其中平均27個達到熱帶風暴程度，同埋17個達颱風程度。

2008年太平洋颱風季預測
香港城市大學亦曾經就此為2008年太平洋颱風季作出熱帶氣旋數目嘅預計，當時預期2008年太平洋颱風季將有33個熱帶氣旋，其中有30個達熱帶風暴程度，19個達颱風程度。。但實際上，2008年太平洋颱風季只有31個熱帶氣旋形成，22個達熱帶風暴程度，11個達颱風程度。

美國國家海洋和大氣管理局
1971年至2007年東太平洋熱帶氣旋累積風力紀錄統計圖。
美國國家海洋和大氣管理局喺2008年頭統計1971年至2007年太平洋颱風季所有熱帶氣旋嘅累積風力（Accumulated cyclone energy）。累積風力係指一年內所有颱風嘅中心風力嘅總數。統計後，該局得出結論：自1971年以嚟，1992年太平洋颱風季嘅累積風力最高，1977年太平洋颱風季則最低。
太平洋麵包樹

太平洋麵包樹（粵拼：taai3 ping4 joeng4 min6 baau1 syu6；學名：Artocarpus altilis），舊稱麵包樹，又叫羅蜜樹（lo4 mat6 syu6）、馬檳榔（maa5 ban1 long4）、麵磅樹（min6 bong6 syu6），英文系國家又叫breadfruit，係桑科菠蘿蜜屬嘅四季常綠大喬木。原產馬來半島同埋波利尼西亞，後來因人類傳播而分佈到波利尼西亞、印度南部、加勒比地區等熱帶地區。而家喺印度南邊、斯里蘭卡、巴西、非洲熱帶同亞熱帶地區、臺灣、中國嘅廣東、南太平洋嘅熱帶島國、馬來半島都可以搵到。

樣
植株一般高6～10米，最高去到35m，公乸同樹，樹幹比較粗兼枝葉多。葉大而靚兼一葉三色，互生兼革質，樣屬菱形到橢圓，長1～5dm。花嘅方面，樹公叢集成波形，樹乸集成穗狀。果係一個花序形成嘅聚花果，大細冇固定，大嘅有足球咁大，細嘅得柑桔咁細，最重有20公斤 （44磅，40市斤）咁重；結果期從每年11月到第二年7月，一年可以收穫3次，而且同大樹菠蘿一樣，從樹幹上到根都可以結果。果肉比較多兼香甜。每樖樹可以出麵包果有60～70年咁長。

適應環境
植株鍾意喺有陽光、高溫兼潮濕嘅地方生，亦鍾意喺土層好深兼肥泥地生，但唔禁凍。

用途
佢嘅果既可以食，又可以整果醬同酒。風味雖然同麵包差唔多，但喺樹上摘熟咗啲麵包果必須要煮熟先可以食。

用途
喺南亞當地一間市場入面賣嘅麵包樹果喺南亞當地一間市場入面賣嘅麵包樹果 喺南美洲，當地有人試過用火燒麵包樹啲果。喺南美洲，當地有人試過用火燒麵包樹啲果。
太平洋賽區

太平洋賽區（英文：Pacific Division）係NBA西岸嘅其中一個賽區，總共有5隊球隊，主要分佈喺美國西南部太平洋沿岸嘅城市。
太平洋足球會

太平洋足球會（Pacific Football Club）係加拿大卑詩省一支職業足球隊，响2018年5月5號成立。佢哋會參加2019年第1屆加拿大超級足球聯賽（Canadian Premier League）。
2018年8月20號，球會宣布由前丹麥國腳Michael Silberbauer做第一任教頭。
太平洋海岸山脈

太平洋海岸山脈，係北美洲嘅太平洋西岸嘅山脈，由北到南橫跨成個北美洲，長6,100公里，海拔最高點5,959米。
孔明燈

孔明燈，又叫做天燈，傳說係三國孔明嘅發明，當時係用嚟作為軍事通訊。原理似熱氣球，用宣紙造成一個大袋，喺袋口燒火製造熱氣，令孔明燈升空。
而家，孔明燈成為中國傳統文化嘅象徵，有過時過節舉行儀式，放孔明燈祈福，甚至作為廣告宣傳。不過孔明燈可能會引起山火、引發飛機失事、交通意外等。
孔捷生

孔捷生（1952年11月11號—）廣州出世。早期係中國廣東，而家係香港嘅一個作家。1976年因為畀人話參加過天安門事件而俾公安通緝，不過最後冇坐到監。1978年開始發表作品，多數係講中國知青落農村嘅生活，亦都係嗰陣中國傷痕文學嘅新銳。曾經做過中國作家協會廣東分會副主席。1989年6月去咗美國。而家幫蘋果日報寫專欄。
孔慶福

孔慶福（粵拼：hung5 hing3 fuk1；簡化字：孔庆福；1937年—）係中國大陸嘅書法家，亦係孔子嘅第73代世孫，山東濟寧曲阜縣人。佢做過中國孔子學院、藝術品中國網同埋北京華夏國博書法院嘅特聘書法家、中國儒學書道院副院長及世界華人書畫院理事先至出名。佢啲書法作品亦先後發佈到南韓、美國、澳洲、英國同香港等國家地區做展覽。
孔旻智

孔旻智，係大韓民國嘅一個女藝人同埋歌手。
孔憲禮

孔憲禮，香港親中派人士。

早年經歷
佢係第三代長洲人，早年對長洲嘅文化傳統並唔熱衷甚至有意遠離，但踏入2000年代態度就有所轉變，後來仲擔任長洲大新街街坊會嘅工作，推廣太平清醮，飄色等文化。
孔慶翔

孔慶翔（英文：William James Hung，1983年1月13號—）係美籍香港移民，喺香港出世，沙田區成長，1993年跟屋企人移民加利福尼亞州。2001年入讀柏克萊加州大學土木工程系。
2003年9月佢喺舊金山參加咗《一夜成名》比賽節目，翻唱歷奇馬田嘅《She Bangs》，唱到走晒音，重要加埋晒啲騎呢舞步。嗰集喺4個月之後嘅2004年1月27號播出。節目入面評判睇完佢嘅表演之後喊又唔係笑又唔係，孔慶翔講咗句：「I already gave my best, and I have no regrets at all.」（我已經盡咗全力，我一啲都唔後悔）。佢呢個回應同之前啲參賽者嬲晒又惡言相向嗰種態度完全相反，雖然佢入唔到比賽嘅下一回合，但係都贏到普羅大眾嘅歡迎，喺美國好快紅咗。
據娛樂網站Tmz.com報導，孔慶翔大學畢業之後，家下已經喺洛杉磯警局任職技術罪行分析員。
夜間拍攝

夜間拍攝（粵拼：je6 gaan1 paak3 sip3；英文：Low-light photography／Night Photography），簡稱LLS，係喺挨晚或晚黑時分，喺戶外地方影相或拍攝嘅行為。一般嚟講，佢需要借人工曝光或長時間曝光攝影先至搞到。其中，曝光時間短嘅可以幾秒，長嘅可以成幾個鐘都得。有咗呢啲高靈敏性嘅圖像傳感器、高速攝影進度、闊光圈鏡或越多嘅鬧市燈光地方，將會越表達到夜間拍攝嘅效果。
另外，夜間拍攝亦可以喺光線比較暗嘅地方影相或拍片用。

發展史
全球第一個利用夜間拍攝功能嘅係達蓋爾喺1839年搞出嚟，嗰時佢用望遠鏡嘅長焦距影月球時出現循跡誤差，意味住影到張相會矇查查。後嚟紐約大學化學教授、物理學家同科學實驗家用咗5吋嘅反射望遠鏡，用咗1年時間，喺1840年3月23號成功影到個20分鐘長嘅月球銀板相。後嚟成功消息出街之後，喺19世紀後半，受到愛迪生成功發明電燈膽嘅影響，加上嗰時有越嚟越多街頭地方出現燈光，所以啲人開始喺晚黑時分搞影相工作。20世紀初，有好多報刊雜誌社成日喺晚黑著燈嚟點著鬧市街邊或地方。
1932年，匈籍法國攝影師——布拉西（法文：Brassaï）發佈嘅《巴黎夜遊佬》（法文：Paris de Nuit）本黑白雜誌，入面第一次用到晚黑時分影嘅相。喺打緊第二次世界大戰期間，英國攝影家——比爾布蘭德影咗一大堆晚黑時分，喺倫敦街頭嘅黑暗史。尤其喺1970年代，由於有好多狗仔隊加入夜間拍攝嘅工作，亦出現咗挨晚做背景嘅攝影。到咗1990年代，英國攝影家——米高堅拿（Michael Kenna）創辦咗佢最成功嘅商業化夜間相機嚟專門喺挨晚或晚黑影相用。
21世紀初，隨住數碼相機越嚟越流行，加上智能電話亦本身有影相，佢哋都帶咗「夜間拍攝」嘅功能，所以家下唔理係綫上定綫下，街頭巷尾都搵得到帶夜間拍攝功能啲相。

素材
以下呢啲素材要喺夜間拍攝先至影到比較靚嘅效果：
天體——例如月光、行星、星星。
地平線
晨綫或昏綫
光線比較暗嘅窿或隧道
煙花
工廠或工業區（多數用嚟影煙霧或蒸汽）
夜生活或搖滾樂、爵士樂演唱會
喺晚黑時分嘅廢棄建築、爛尾樓或人工設施
晚黑時分嘅水體（要有光線情況下）
燈光節（晚黑時分著咗燈嗰時）
雷暴天氣
極光
熔岩
挨晚或晚黑時分重喺空曠地方營運緊嘅機動遊戲
挨晚或晚黑時分喺天上飛嘅噴氣機

範例
1920年代，克蘭地區嘅湖景同城堡。
悉尼歌劇院嘅公開混合夜景相
夜間遊樂設施
德里嘅五感花園
美國金門大橋嘅夜景
東京嘅彩虹橋，喺御臺場嗰邊影。
星加坡夜景
喺巴西利亞嘅巴西國家會議大樓
哥本哈根嘅夜景
多倫多嘅HTO公園夜景
喺廣州海珠區嘅廣州塔
喺上海浦東新區嘅東方明珠塔
臺北101大廈
哥倫比亞空間發射器
喺第5屆廣州國際燈光節嘅「AR互動」擺設
新南威爾士州大學嘅夜景
聖保羅嘅挨晚景
繽紛悉尼
喺的士高入面見到嘅的士高波
普烏歐歐火山
喺地底施工嘅地鐵站地下區間隧道或地下通道
喺里約熱內盧嘅2016年奧運開幕式
喺深夜時分拍緊嘢嘅演唱會錄影棚
極光
晚黑嘅廢棄建築
莫斯科聖巴西爾大教堂嘅夜景
桂林陽朔西街附近嘅益田西街牌坊夜景
雅典國際機場嘅夜景
煙花
喺夜空入面見到嘅流星雨
喺香港太平山頂望落去港島同九龍嗰邊
東京鐵塔嘅夜景
煙花飆出嘅煙霧
雷暴天時嘅閃電
夜空，喺美國胡德山國家森林公園北邊2km地方範圍影。
喺農曆每月初九到，天晴時嘅晚黑。
夜行章

夜行章係伊斯蘭教典籍《可蘭經》入面嘅第17章（蘇拉）。
夜間模式

夜間模式（英文：Dark mode），有時亦叫做黑暗模式或者深色模式，係一種高對比度，或者反色模式嘅顯示模式。

興起原因
由於而家大家嘅都市生活，好多人要長時間用電腦、手機、電視、平板電腦，長時間睇著白底黑字嘅文件或者介面，對眼好容易唔舒服，長遠甚至造成視力受損。
夜間模式亦可以減少手機耗電量，延長手機使用時間。有啲人甚至鍾意喺日頭都打開夜間模式。

史
早喺1991年，蘋果嘅System 7 OS操作系統，就為視覺敏感嘅用戶提供咗黑底白字嘅深色顯示模式功能，當時叫做CloseView。Windows 95亦提供咗類似嘅高對比度顯示模式，並且喺之後Windows嘅版本得到延續，用戶可以自己揀系統操作界面嘅顏色。
早期嘅夜間模式會比較簡單咁樣直接反色，但後來就開始出現比較多精心設計嘅夜間模式，除咗黑底白字之外，有啲仲會對圖片同影片嘅顯示改良。例如2012年，Google Chrome發布咗高對比度插件，除咗黑底白字嘅模式，仲提供灰度模式、反轉模式、黑底黃字等唔同嘅模式。而去到2017年，YouTube，Android系統都相繼推出夜間模式。
另外，蘋果喺iOS 9.3亦新增咗名為Night Shift嘅夜間模式，以黃光取代藍光，令用戶比較舒服。佢哋甚至會根據當地日落同日出嘅時間嚟自動調節。
2020年3月，Facebook嘅介面亦推出咗「夜間模式」。

電能消耗
對於OLED顯示屏來講，暗多啲嘅主題會慳得多尐電喺顯示上。噉樣可以減少耗電，又利於電池壽命。雖然OLED屏顯示一幅主要係黑色嘅圖像陣時使電會少過LCD屏大概40%，但到顯示主要白色底嘅圖像陣時（譬如正常開陣時嘅文件與及網頁）佢要使到超過三倍咁多過LCD。除非使夜間模式，一嘸係噉樣會好大影響到電能使用與及電池壽命。長期來睇，減少用電都可以延長電池壽命抑或延長顯示屏跟電池嘅可用壽命。2018年11月，Google證實Android深色模式係延長到電池壽命。
使夜間模式減少得用電量係基於OLED嘅顯示機理：喺一幅OLED屏幕裏頭，每粒子像素各自發光而且係要到佢發光佢正會消耗電能。LCD戥佢相反：LCD裏頭啲子像素衹係決定底下𤗲背光LED啲光係通得抑係嘸通得嘅，之屏幕開到陣時𤗲LED衹會維持常亮。
「AMOLED黑」主題係用純黑色而嘸係深灰色，之並嘸一定慳得多電過其他啲夜間模式主題，啲使深灰色而咪黑色嘅；噉係因爲AMOLED屏個電能消耗成比例噉跟到啲顯示緊嘅像素嘅平均亮度。雖然AMOLED黑色主題係要慳得多電過啲深灰色嘅，之但係其實都可以忽略不計啲多慳到嘅部分；AMOLED黑色主題慳多嘅電少於1%，啲係透過戥Google官方Android App深灰色主題比較而得出。

問題
好多手機／電腦軟件嘅夜間模式，都用咗黃光取代藍光，但2019年英國曼徹斯特大學（The University of Manchester）就進行咗一項研究，比較老鼠對於藍光同黃光嘅反應，認為喺夜間開黃光嘅護眼模式，反而更會影響人對日夜嘅認知。
夜郎

夜郎係中國漢朝時所謂「西南夷」入便最大嘅國。夜郎嘅中心位置到而家都未有定論，學術界嘅分歧亦好大，有學者認為係喺而家貴州六盤水畢節一帶。關於夜郎國嘅記載主要喺《史記·西南夷列傳》見到，而根據考古嘅資料，一般認為夜郎喺中國嘅戰國時代已經喺度。
《漢書》記載，夜郎王興喺漢成帝河平二年（前27年）舉兵反漢，漢朝派兵誅滅，夜郎國亡，改設郡縣。
可樂係夜郎鼎盛時期嘅政治中心，可樂遺址喺而家貴州省赫章縣，係中國「全國重點文物保護單位」。

相關嘅成語
成語「夜郎自大」係形容一個人見識淺薄、妄自尊大，同「井底之蛙」、「坐井觀天」嘅意思相近。
夜間失格

夜間失格（英文：Midnight EMO）係香港商業電台叱咤903嘅音樂生活節目，連埋廣告每集係一百二十分鐘。主持係奧仕卡。響2021年12月5號起星期日晚上十一點至星期一凌晨一點播放。報天氣嘅音樂係IcyFlame$ Feat. Jahkaiton嘅Friends Love Story同埋Holyway嘅ทิ้งไว้ตรงนี้，主題曲由before the night ends編曲製作，開場音樂係Chill Cow Lofi嘅Tokyo Lofi ChillCow Meows。每集節目集合咗20個情緒重整嘅建議。
夜貓

夜貓原本係指鴞類嘅夜行性動物，後來被衍生用喺人類喺正常嘅睡眠時間入面，仲一路做夜間活動，包括捱夜同通宵嘅人。
夜遊薄躄魚

夜遊薄躄魚（學名：Histiophryne pogonius）係躄魚科薄躄魚屬嘅其中一個種。
婚禮進行識

《婚禮進行識》（Destination Wedding）係一部2018年美國愛情喜劇電影，由Victor Levin做導演。主演係雲露娜維達、奇洛李維斯。
婦

婦（文讀 fu5，白讀 pou5）指結咗婚嘅女人。「新婦」係阿仔個老婆，呢個詞重衍生出「孫新婦」（阿孫個老婆）、「侄新婦」（侄仔個老婆）呢一批親屬稱謂。
pou5呢個白讀音，只會用響「新婦」同埋衍生詞上，其他有「婦」字嘅詞語，都會用文讀音fu5。呢個白讀音，係由上古漢語承傳落來，係「古無輕唇音」嘅例子，同客家讀音bu1、越南音phụ，同出一轍。
但係，坊間多數人都唔知呢個字可以讀pou5，唯有用假借字「抱」來寫呢個音，於是乎「新婦」就寫做「新抱」，甚至有人會寫「心抱」，因為san1pou5讀得快嗰陣時，個n音會被p同化，變成m音，讀成sam1pou5。其實，寫返正字「新婦」更加能夠開門見山喇。
婚神星

婚神星，即係小行星3（符号：），係太陽系小行星帶嘅一粒小行星，由德國天文學家卡爾哈丁喺1804年發現。個名嚟自古羅馬婚神朱諾。
婚禮

婚禮係一種法律公證儀式或宗教儀式，用來慶祝一段婚姻嘅開始，代表結婚。
喺大部分文化裏面，通常都會發展出一啲結婚上嘅傳統同習俗，其中有好多喺現今社會中已經冇咗佢原始所象徵嘅意義。比如話，喺中國傳統婚禮，女方家長要喺迎娶新娘嘅禮車後方潑出一碗清水，象徵嫁出去嘅女已經係屬於另外一個家庭嘅成員，就好似潑出去嘅水咁唔返嚟。喺講求性別平等嘅現代社會中，呢層意義已經減少咗好多。

中式婚禮嘅歷史
中國古代稱婚禮為昏禮，多數喺黃昏舉行。歷朝歷代婚禮嘅內容都有所變化，主要有三書六禮。 
現代中國嘅婚禮結合咗中國傳統以及受西方影響嘅元素。公民結婚儀式實際上只係去地方政府進行結婚登記，並冇太多嘅程序，但喜酒就會搞大佢。現代中國婚禮好重要嘅一環就係影婚紗相。

西式婚禮嘅歷史
喺西方嘅結婚習俗中，新娘會着白色禮服，象徵維多利亞時代中嘅「純潔」（由於大眾同媒體嘅誤導，白色禮服被誤以為係象徵了「貞操」，但事實上代表貞操嘅係頭紗）。因此喺呢種「白色婚禮」傳統中，寡婦或離過婚嘅女性被認為唔應該喺佢再婚嘅婚禮上着白色婚紗。
西方嘅婚宴通常係喺結婚儀式之後舉行，婚宴會有一個大型嘅結婚蛋糕。西方結婚傳統包括向新人敬酒、新人會第一對下去跳舞、以及切結婚蛋糕。新娘會向在場所有重未結婚嘅女性掟出手中嘅花球，而接到花球嘅女性被認為會係下一個結婚嘅人。為公平起見，後來發展出新郎將新娘嘅襪帶（garter）掟向未結婚嘅男性，而接到嘅男性會被認為會係下一個結婚嘅人。
某啲國家亦都有同性戀婚禮。

台灣婚禮嘅歷史
加拿大籍馬偕牧師喺1871年底到台灣傳教，喺佢嘅《臺灣六記》一書提及，1873年3月2號佢喺台北縣五股設立嘅教會，舉行台灣史上第一次嘅基督教式結婚典禮，陳鄭聯姻（陳男25歲；鄭女17歲），新娘坐嘅轎，後面跟住25個咕喱，沿路燃放鞭炮，馬偕就做證婚人。1895年台灣進入日本統治時代，日本殖民政府為推動現代化，將西式婚禮冠上「文明婚禮」，藉以改變民眾所熟知嘅傳統迎親嫁娶習俗。
據1915年1月1號《台灣日日新報》報導，台北嘅廖坎同埋陳阿娟結婚除去舊禮，一齊坐自動車（轎車），由於1912年至有第一架汽車進口台灣，廖坎夫婦係目前資料中，最早做轎車嘅新人。同一日，翁俊明醫師嘅婚禮喺台南舉行，司儀係連雅堂。自此，台灣政商界望族嘅結婚多數都跟呢一套。而一般婚宴則就隨婚禮結束豋場，民眾多以「辦桌」或去大酒樓餐廳搞喜宴，台北市著名嘅餐廳有「江山樓」（而家延平北路二段，吳江山創辦）、「蓬萊閣」（圓環邊，陳水田創辦），醫師杜聰明就揀咗喺江山樓宴客，據統計蓬萊閣光喺1935年就有超過250對新人預定喜宴。而西式餐宴就選擇在喺鐵路旅館（而家今新光摩天大樓，可容納150人，全台唯一洋式飯店）搞。

音樂
不時喺結婚典禮上播放嘅音樂，好似結婚進行曲等，較出名嘅有：
華格納嘅歌劇《羅恩格林》中嘅《婚禮合唱》，通常係用來做進場嘅音樂，又叫「新娘來了」（Here Comes the Bride）。
孟德爾遜為莎士比亞嘅戲劇《仲夏夜之夢》所作嘅插曲《結婚進行曲》，通常係用來做退場嘅音樂。
維鐸（Charles-Marie Widor）嘅《第五號交響曲》中嘅《Toccata》，亦用來做退場音樂。
婚紗

婚紗係新娘喺婚禮或者婚宴嗰陣着嘅禮服，婚紗可以只係指着上身嘅連身裙，亦可以包括頭紗、捧花嘅部分。婚紗嘅顏色、款式等視乎各項因素，包括各地文化、宗教或者時裝潮流等。
婚禮如戰場

婚禮如戰場（Wedding Wars）係一部2006年出品嘅關於同性婚姻以及家庭、政治嘅浪漫喜劇電影。影片包含咗一啲好敏感嘅議題。哩部電影嘅演員包括主角John Stamos，飾演一位婚禮策劃者Shel，Eric Dane飾演佢大佬，James Brolin飾演緬恩州州長，Bonnie Somerville飾演州長嘅女，一位同性婚姻支持者，以及Sean Maher飾演嘅Ted，Shel嘅男朋友。哩部電影響2006年12月11號喺A&E Network播出。

劇情
Shel，一名同性戀嘅宴會籌辦者，同意為佢大佬Ben同州長嘅女Maggie籌辦一場婚禮。但係當Shel發覺佢哥哥Ben喺幫緊佢未來岳父打選戰所執筆嘅州長演講中發表反對同性婚姻嘅時候，佢決定罷工來爭取平權。Shel嘅罷工最終引起全國嘅關注，但卻令到哩場婚禮能否如期舉辦充滿咗變數。
婦兒中心站

婦兒中心站（粵拼：fu5 ji4 zung1 sam1 zaam6；英文：Guangzhou Women and Children's Medical Center），規劃時期嗌過金穗路站（gam1 seoi6 lou6 zaam6；Jinshui Road Station）、中央廣場站（zung1 joeng1 gwong2 coeng4 zaam6；Central Plaza Station），係廣州地鐵APM嘅車站，2010年11月8號開放，喺天河區金穗路南邊同珠江東、西路嘅交界，廣州大劇院嘅北邊。
呢個站係成個廣州地鐵車站嘅站廳同月台入面，唯一冇站名大字嘅車站。另外，喺每年廣州國際燈光節期間，呢個站亦唔會對外服務，列車亦會搞飛站處理。

樓層
呢個站一共有3層樓嘅地下區域，其中地下1樓係APM嘅站廳，有票務設施，客務中心同商鋪；地下2樓係APM嘅月台。同大多數嘅APM嘅車站一樣，冇廁所同母嬰室、休息室響度。

站廳
婦兒中心站嘅站廳有售票機同客服中心，而收費區喺站廳南邊，而站廳同月台之間有條扶手電梯同樓梯接埋一齊。

月台
呢個站有1個島式月台，喺花城廣場嘅中北邊地區。不過呢個站嘅月台同其他廣州地鐵路線嘅車站唔一樣，唔單止冇大字，甚至連柱都唔整。佢係成個廣州地鐵嘅車站入面，唯一一個冇整到大字站名嘅車站。
另外，呢個站嘅月台南邊有條單渡線，如估APM北邊出咗冬瓜豆腐嘅話，行林和西站啲車喺呢條存車線返轉頭。屆時去林和西嗰邊啲乘客要轉搭其它交通工具。

商舖同自助服務
呢個站同大部份APM嘅車站一樣，冇商舖；但有部自動販賣機響度，就喺A出入口附近。

出入口
A出入口A出入口 B出入口B出入口
呢個站一共有2個出入口，分別係A同B。

利用狀況
由於呢個站附近冇幾遠就喺廣州市婦女兒童醫療中心同廣晟國際大廈、珠江城大廈同利通廣場等其他地標性建築、辦公大樓同金融機構，所以喺呢個站附近嘅辦公大樓做嘢同酒店嘅住客人士就成日喺呢個站坐APM上落班；但係呢個站離廣州市婦女兒童醫療中心比較遠，相反距離珠江新城站嘅A1出入口比較近，而且APM凈係行天河北同珠江新城中軸線嗰带，啲人寧願揀珠江新城站都唔揀呢個站去坐地鐵，所以呢個站喺成日嚟講，凈係得幾個乘客出入站；而大部分時間嚟講，更加係冇人上落。
婦女事務委員會

婦女事務委員會（英文：Women's Commission）係香港專責處理婦女事務嘅公營機構，2001年1月15號成立。委員會嘅職責主要係促進香港女性權益同埋福祉，同埋向香港政府提供婦女事務政策嘅意見。
富澤清司

富澤清司（1943年12月3號—）係日本足球員，司職後衞，曾經喺1965～1971年間爲日本足球代表隊出場9次，入咗2球，重參加過1964年夏季奧林匹克運動會同1968年夏季奧林匹克運動會。
富澤清太郎

富澤清太郎（1982年7月8號—）係日本足球員，司職中場，效力新潟天鵝。
富熱勒

富熱勒（法文：Fougères）係法國伊勒-維萊訥省一個市鎮，亦係呢個省嘅一個副省會，下轄富熱爾-維特雷區（Fougères-Vitré）。總面積10.46平方公里，2009年嘅人口有19820人。
富永英明

富永英明（1976年8月27號—）係日本足球員，司職前鋒，效力過名古屋八鯨，鳥棲砂岩，湘南比馬，甲府風林，橫濱FC，及秋田藍閃電。
富澤美智惠

富澤美智惠（粵拼：fu3 zaak6 mei5 zi3 wai6，1961年10月20號—）係日本嘅一個女藝人同埋配音員。
富源

富源係中國雲南曲靖一個縣，總面積3348平方公里，人口67萬。
富澤雅也

富澤雅也（1993年7月14號—）係日本足球員，打守門員位置，效力長崎成功丸。
廣州「城市原點」標誌

一個圓餅環形，直徑3米，表面稍微凸咗大概15cm，而出面嗰個圓係用咗黑金剛砂嘅花崗岩嚟整，入面嘅園喺用咗精銅嚟整，有2cm咁厚，重量可以去到3t。佢嘅設計相係用咗西漢南越王墓入面出咗土嘅「龍鳳紋重環玉珮」同埋喺銅尊嗰度嘅「羽人駕尊」浮雕出嚟，而呢個浮雕嘅相係啱好有明顯嘅嶺南民族文化特徵。喺標誌嗰度重劃咗廣州城市原點嘅地理座標、高度、舉例同埋幾時起好嘅嘢。而原點嘅標誌重整咗可以俾乜人踩嘅嘢。
喺原點標誌嘅東邊重整咗嚿廣州古城十八門嘅沙盤雕塑響度，佢以1：1500嘅比例嚟還原咗清朝嗰時，廣州城嘅樣出嚟。
廣島市

廣島市（日文：広島市）係廣島縣嘅縣廳所在地，毛利氏入府以嚟就係日本地方嘅最大城市。廣島市係世界上第一個俾人用原子彈炸嘅城市。

歷史
毛利元就個首都就係廣島城。半個世紀之後，佢個孫仔同埋西軍領袖毛利輝元喺關原之戰（関ヶ原の戦い）輸咗。羸咗嘅德川家康就攞咗毛利輝元好多嘅地方，包括廣島市。
喺中日甲午戰爭，廣島市做咗日軍嘅主要供給同埋後勤基地，直至到二次大戰。

原子彈爆炸
維基同享有多媒體嘅嘢：廣島市
喺開放街圖（Open Street Map）嘅廣島市地圖。
1945年8月6號，美國空軍 B-29 轟炸機喺廣島掟咗原子彈「細路仔」。呢款轟炸機係特別改裝過，可以帶原子彈之後掟落去。估計有71,379個市民死咗，廣島受到好大嘅破壞。加埋第二粒掟落長崎市嘅原子彈，日本喺長崎炸咗之後嘅第六日就投降。
廣島機場

廣島機場（粵拼：gwong2 dou2 gei1 coeng4，日文：広島空港）係日本廣島縣三原市嘅一個機場，喺1993年起好同啟用。
廣島縣

廣島縣（日文假名：ひろしまけん；羅馬拼音：Hiroshima-ken）係日本一個縣，屬一級行政區。首府廣島市，係中國地方最大都市，亦係日本嘅政令指定都市。

地理
佢喺本州西端中國地方，面向瀨戶內海。東面係岡山縣、北面係鳥取縣同島根縣、西面係山口縣、南面係瀨戶內海。

經濟
廣島都市圈同備後都市圈係呢個縣嘅工（汽車產業）、商業中心。縣內有豐富嘅海、山等自然資源，農業、漁業興盛，所以有日本嘅縮圖嘅稱呼。
宗政氏

宗政（粵拼：zung1 zing3）係唐人姓氏，喺《百家姓》裏頭排第423位，依家經已冇乜人用。
呢篇宗政氏係同姓氏有關嘅楔位文章，重未寫完嘅。麻煩你幫手充實佢。
宗座從缺

宗座從缺係指一個教宗死咗到另外一位教宗即位之間嘅空缺時期，嗰陣由總務樞機代任教宗。
宗教哲學

宗教哲學（英文：philosophy of religion）係哲學嘅一個子領域，對宗教一般提倡嘅諗法（上帝同死後生命等）作出分析同批判。
宗古達省

宗古達省（土耳其文：Zonguldak ili）係土耳其嘅其中一個省，首府宗古達。
宗座監牧區

宗座監牧區，簡稱監牧區，係天主教會嘅一種過渡性質嘅行政區域，名義上直屬教宗，實際上由教宗委派一個唔係主教嘅普通神父作為宗座代表代管；個代表叫宗座監牧，職權類似主教，但係身份並唔係主教。
宗座監牧區係天主教傳入某地之後第一期嘅發展，條件成熟會升格做宗座代牧區。
喺2023年，全世界有39個宗座監牧區，大約四分三喺中國大陸。
宗座代牧區

宗座代牧區，簡稱代牧區，係天主教會嘅一種過渡性質嘅行政區域，名義上直屬教宗，實際上由教宗委派領銜主教作為宗座代表代管；個代表叫宗座代牧，職權類似主教，但係雖然佢有主教銜頭，但係嗰區嘅主教技術上並唔係佢，而係教宗本人。
宗座代牧區係天主教傳入某地之後第二期嘅發展，由宗座監牧區升格而成，條件成熟嘅話，會喺當地建立聖統制之後升格做教區。相反，某啲情況亦可以導致聖統制中斷，繼而導致教區降格變返做宗座代牧區。
喺2023年，全世界一共有81個宗座代牧區。
宗像仁志

宗像仁志（英文：Munakata Hitoshi；1965年4月10號—），係日本作曲家同音樂製作人。
尤德

尤德爵士，GCMG，GCVO，MBE（Edward Youde，1924年6月19號—1986年12月5號）係第26任香港總督。
尤德喺1974年到1978年任英國駐華大使，1982年就任香港總督。1986年12月5號，佢喺北京心臟病死咗，係唯一一個喺任內過身嘅港督。
尤曉迪

尤曉迪（簡化字：尤晓迪，1996年5月12號—）係中華人民共和國女子網球手。

球員生涯
呢節要加長。
尤塞夫

尤塞夫（עובדיה יוסף，1920年9月23號—2013年10月7號）係以色列精神領袖、猶太教拉比。
尤德觀鳥園

尤德觀鳥園（Youde Aviary）喺香港公園內，佔地3000平方米，係世界上最大嘅觀鳥園之一。觀鳥園嘅雀仔可隨意喺遊客面前周圍飛。
尤德觀鳥園內部

設計構思
市政局管嘅香港公園喺1992年9月開放啱啱起好嘅觀鳥園畀市民參觀。觀鳥園以已故港督尤德爵士命名。佢響1982年至1986年做港督。
觀鳥園有一條行人道，設計到輪椅都行得；遊人可以響唔同高度睇樹、植物同雀仔，同埋由唔同角度欣賞園內嘅全景。
園內底層設有淺水池同小瀑布，流向園內地勢較低嗰邊，最後喺一個大型水池滙合。呢個水池同位於園外出口嘅小型人工湖相連，響禽流感出現前，人工湖係欣賞水禽嘅地方。
喺觀鳥園嘅入口度展出咗唔少圖文並茂嘅資料，介紹熱帶雨林嘅結構同生態系統，而且重特別介紹林內雀鳥群落。出口位於園內地勢較低嗰邊，遊人可以沿住行人天橋單向漫步而下，沿途設有多個觀景台。
為免觀鳥園內出現礙眼嘅支柱，建築師用咗4個跨越整個觀鳥園嘅巨大拱架，將不透鋼圍網托起嚟。圍網覆蓋範圍約3000平方米。上蓋最高點離園內底部達30米。
除咗現有樹木，觀鳥園內外亦種咗大量植物；假以時日，會遮住大部分圍網。

展覽主題
展出嘅雀仔來自馬來西亞熱帶雨林，近年園內亦養埋本地林鳥。
馬來群島係一個植物區，範圍廣闊，由馬來半島同大巽他群島（即蘇門答臘、婆羅洲同爪哇）、菲律賓同所有印度尼西亞島嶼起，伸展至新畿內亞同俾斯麥群島。
呢啲雨林有地球上最高嘅雨林樹木，亦係多種動物棲息之地，其中包括一啲世界上最靚嘅雀仔。

雀仔品種
觀鳥園嘅雀仔，大多嚟自馬來群島，但近年亦有飼養本地鳥種，例如珠頸斑鳩。有響地上棲息嘅雉雞、鷓鴣、鳩鴿同鶇等。有啲品種，例如產新畿內亞嘅鳳冠鳩，而家重瀕緊危。重有大眼斑雉、擬啄木鳥、鳴禽類等。總數大約90品種近700隻。
以前有養馬來鼷鹿，響觀鳥園內自由奔跑，而家無養嘞。

植物品種
起觀鳥園之前，山谷已經有一啲成齡樹；公園施工期間，呢啲樹木大都得以保存。此外，觀鳥園亦種咗好多樹木。
園內盡可能引入源自馬來群島嘅植物或相似品種，以適應香港冬天。
樹木品種主要係無花果樹（例如唔同品種榕樹）、木棉、石栗、棕櫚樹、竹及羊齒植物等，豐富林內植物品種。

水禽湖
水禽湖位於觀鳥園旁邊，原本係養塘鵝同其他水禽嘅地方。自從禽流感爆發後，為免受到感染，塘鵝已經搬咗去園內飼養，水禽湖亦都唔用。
2005年9月，觀鳥園從澳洲買咗3隻塘鵝。如果水禽湖未棄用，應該會喺呢度養。

雀鳥展覽區
犀鳥
由於大隻嘅犀鳥會捉其他雀仔食，所以觀鳥園編咗佢哋去入口旁嘅展覽區內，展覽區而家重整緊。
尤曾家麗

尤曾家麗，GBS，JP（Carrie Yau）係香港政府前公務員。

簡歷
尤曾家麗1977年加入香港政府做政務主任，喺多個決策局同部門服務過，參與嘅範疇包括保安丶屋宇及地政丶教育統籌丶運輸丶衞生及食物安全等等。1995年至1997年做副保安司，1997年至2000年做行政署長，2000年至2002年做資訊科技及廣播局局長，2002年至2007年做衞生福利及食物局常任秘書長。2007年至2010年做民政事務局常任秘書長。2010年2月做政務主任招聘委員會主席。2010年4月退休，離開公務員隊伍。2012年9月6號獲政府批准，畀職業訓練局委任為執行幹事，由2013年1月1號起生效，至2021年年底離任。

屋企
尤曾家麗老公尤迪桓係晚清「四大寇」之一尢列曾孫。
尤根保露拿

尤根保露拿（德文：Eugen Bleuler，1857年4月30號—1939年7月15號）係個瑞士精神病學家。
尤安納西奧

尤安納西奧（João Inácio Junior 1960年12月20號—）係巴西嘅電台及電視新聞主播，亦係一名記者。喺巴西塞阿臘州（Ceará）出世。1978年，佢喺綠海電台（Rádio Verdes Mares）開始佢嘅職業生涯，隨後更入咗地球電視（Globo TV）屬下機構綠海電視（TV Verdes Mares）做嘢。1980年代初，佢曾經喺FM 93電台主持過一個名為Disque e Toque（英文：Dial and Touch）嘅節目。多年來佢一直係第十頻道雜誌（Jornal do 10）嘅主播，而家佢更喺每日電視（TV Diário）主持一個名為 João Inacio's Show嘅節目，令佢喺巴西全國聲名大噪。
尤斯頓廣場站

尤斯頓廣場站（英文：Euston Square tube station）係英國倫敦地下鐵大都會綫、環綫同漢默史密斯及城市綫嘅車站，屬第1收費區，喺大倫敦劍頓區。
尤奧斯高

尤奧斯高（Eugène Ionesco，1909年11月26號—1994年3月28號）係羅馬尼亞出世嘅法國劇作家，出名創作荒誕劇。
小男人週記 II 錯在新宿

《小男人週記 II 錯在新宿》（英文：Brief Encounter in Shinjuku），係1990年上畫嘅港產片，《小男人週記》續集，由鄭丹瑞、鄭裕玲、關之琳、文雋、黎彼得主演，陳嘉上執導。
小畫家3D

小畫家3D（Paint 3D）係微軟開發嘅繪圖軟件，可以用嚟畫平面或者立體圖。
小白鷺

小白鷺（學名：Egretta garzetta），係一種中型涉禽，屬於鷺科白鷺屬。

生境
小白鷺鍾意住喺稻田、河岸、沙灘、泥灘同沿海小溪種種濕地，成群噉出現。

分布地域
非洲、歐洲、亞洲同澳洲。
小白鷺頭上嘅飾羽繁殖期先有
Egretta garzetta

特徵
小白鷺身長61cm，白色，繁殖期間頭上會多咗兩條細長嘅冠羽作為飾羽；嘴黑色；黑腿，黃色腳掌；繁殖巢群時時發出呱呱叫聲。

食物
魚、甲殼動物同昆蟲。主要食各式魚蝦，揾食嗰時會用一隻腳踩響水度。

繁殖
繁殖期同黃頭鷺、夜鷺一樣，喺竹林、相思樹林、木麻黃林，榕樹林築巢，繁殖期為3-9月。繁殖期眼先變成紅色；頭後面有兩條飾羽，長度可達21.5公分；背部有上捲嘅蓑羽13-49條不等（周鎮1995）。通常雌雄一齊以手指頭咁粗嘅樹枝築成盤形巢，鳥巢簡單到有如一堆枯枝。雌雄一齊孵蛋、餵仔。小白鷺每窩生4-5隻淺藍色嘅蛋（顏重威1984）。
香港亦有好多小白鷺出沒，例如香港濕地公園、大埔滘等。
小畑穰

小畑穰（1946年11月24號—）係日本足球員，司職中場，曾經喺1970～1973年間爲日本足球代表隊出場13次。
小畫家

小畫家（英文：Paint），喺中國大陸叫畫圖，係一隻Microsoft Windows預先裝咗嘅軟件，用嚟做簡單嘅電腦畫圖，主打格式係BMP。
微軟喺2017年喺Windows 10推出小畫家3D，計劃取代小畫家。
小石哲也

小石哲也（1990年9月21號—）係日本足球員，司職中場，效力過鳥取飛翔。
張耀棟

張耀棟（英文：Qrios Zhang，1977年12月17號—）係馬來西亞籍星加坡男演員、業餘歌手、模特兒。擅長演戲、唱歌同埋Catwalk。佢喺2001年參加《才華橫溢出新秀》之後出道，而家亦係新傳媒阿哥之一，屬於新傳媒旗下新藝經紀（TCA）嘅經紀合約男藝人。
張育玲

張育玲（英文：Kathy Cheung，1990年12月5號—），網名張嘉徽，係香港女模特兒同網上主播，2021年參加ViuTV選美真人騷《造美人》而受關注，2023年喺17live舉辦嘅Global Award 2023攞到Hong Kong Best liver 第一名。

簡歷
張育玲於1990年12月5號喺香港出世，佢本身係位模特兒，亦係位網上主播。張育玲2021年參加ViuTV真人騷《造美人》，最後攞第六名。同年，佢做咗「培生擂台：無敵盃」女子拳擊表演賽兩位參賽者之一，對手係參加過ViuTV另一真人騷《最後一屆口罩小姐選舉》嘅溫穎琦（Ollie）。
張耀麟

張耀麟（Cheung Yiu Lun，1978年3月2號—2003年10月3號）係香港一已故足球員，綽號「阿」，司職中堅或者前鋒。張耀麟有一個細佬張耀聰，效力香港乙組足球聯賽。